**Padlógázzal a női motorsportban:**

**a Hankook az új W sorozat hivatalos abroncspartnere**

**A Hankook újabb együttműködéssel indítja a 2019-es motorsport szezont, melynek keretében a W versenysorozatot látja el egyedüli beszállítóként Ventus Race csúcsminőségű versenyabroncsaival (F200 slick és Z217 esőgumi) FA 230/560-13 és RA 280/580-13 méretekben. Az új formula sorozattal, melyben csak hölgyek vesznek részt, a szervező a Hankook-kal együttműködve a női versenyzőket akarja támogatni, akik ugyan egyre inkább előretörnek a motorsportban, a férfiakkal szemben azonban még mindig jelentős kisebbségben vannak.**

***Németország, Neu-Isenburg/2019. január 17.*** – A W sorozatot hat helyszínen rendezik meg a DTM keretében, melyet a Hankook kizárólagos beszállítóként már 2011 óta lát el prémium abroncsaival. A női formula sorozat bemutatkozó eseményére május 4-5-én kerül sor Hockenheimben, a döntőt pedig augusztus 10-11-én rendezik Brands Hatch-ben. A díjak összértéke 1,5 millió dollár, a győztest ebből 500 000 dollár illeti meg.

Harminc országból több mint 100 női pilóta jelentkezett, hogy a 270 lóerős Tatuus T-318 Formula 3 autók valamelyikének volánja mögé kerülhessen. Közülük 60 hölgyet választottak ki a selejtezőn való részvételre. A végső döntést arról, hogy kik kerülhetnek be a hőn áhított 18 rajthelyre, egy zsűri hozza majd meg, melyben többek között a korábbi Formula 1-es pilóta, David Coulthard is részt vesz.

Ezután a résztvevők széleskörű oktatásban, kemény állóképességi teszteken és rengeteg vezetési edzésen vesznek részt, hogy optimálisan felkészülhessenek a W sorozat Hockenheimben megrendezésre kerülő első futamára. Mivel az összes autó egyforma, az abroncsok kezelése kiemelt fontossággal bír, ugyanis az abroncsnyomás legkisebb módosításának is komoly hatása lehet ezen a pályán. Ebből következően a Hankook Ventus Race abroncsa kiemelkedő konzisztenciájával és folyamatosan fennmaradó magas szintű tapadásával ideális partnere lesz a fiatal versenyzőnőknek.

**Manfred Sandbichler, a Hankook Motorsport európai igazgatója:** „Nagyon örülünk a W sorozattal létrejött partneri kapcsolatnak, és legjobb tudásunk szerint szeretnénk támogatni ezt az új, érdekes versenyfelállást Ventus Race abroncsainkkal és szakértelmünkkel. Most még inkább elkötelezettek vagyunk, mivel a W sorozatban csak hölgyek vesznek részt. Ez egy nagyszerű fejlemény, mivel így a női versenyzők is rendkívül professzionális környezetben fejlődhetnek a korábban teljesen férfiak által uralt motorsportban. Ugyanakkor nem csak a volán mögött ülő hölgyekre gondolunk, hanem azt is szeretnénk elérni, hogy egyre több nő kapjon szerepet a motorsportban szerelőként, mérnökként vagy éppen csapatvezetőként.“

**Catherine Bond Muir, W sorozat, vezérigazgató:** „A Hankook egy izgalmas és innovatív vállalat, mely a W sorozathoz hasonlóan mindig készen áll arra, hogy ismeretlen utakon induljon el. Ezért nagyon örülünk annak, hogy ilyen partnert tudhatunk magunk mellett. Számos érdekes ajánlatot kaptunk, de messze a Hankook kínálta a legjobb csomagot összességében, és teljes erőbedobással segít majd nekünk, hogy a hölgyeknek jobb esélyeket biztosítson a motorsportban.“

**Dave Ryan, W sorozat, versenyigazgató:** „A Hankook meggyőző jelenlétére a globális motorsportban bizonyíték, hogy világszinten mindenféle versenysorozatban abroncspartner, a túraautó bajnokságoktól a formula versenyeken át a hosszú távú és rally versenyekig. Ezen felül a Hankook 2011 óta a DTM kizárólagos partnere, melynek keretében a W sorozat is megrendezésre kerül. Hightech termékeivel és szakértelmével, valamint világszintű részvételével a motorsportban a Hankook tökéletes partner számunkra, és nem csak versenyabroncsaival, hanem mérnökeivel és szerelővel is optimálisan támogatja majd a W sorozatot.“

**###**

**A Hankook Tire vállalatról**

A Hankook Tire világszerte innovatív, díjnyertes, kiváló minőségű radiál abroncsokat gyárt személygépkocsik, terepjárók, SUV-ok, könnyű tehergépkocsik, teherautók és buszok, valamint a motorsport számára (mind a pályás versenyeken, mind pedig ralin résztvevő csapatoknak).

A Hankook Tire több mint 180 országba szállítja termékeit, és világszinten hozzávetőlegesen 22.000 alkalmazottat foglalkoztat. A világ számos vezető autógyártója első gyári felszerelésként is a Hankook Tire abroncsait választja.

A vállalat mindent megtesz azért, hogy a legmagasabb szinten elégítse ki a vásárlói igényeket a termékek minősége, a technológiai kiválóság és a vezetési élmény területén, Ennek érdekében a Hankook folyamatosan befektet öt kutatás-fejlesztési központjába és nyolc gyártási egységébe. A Hannoveri Technológiai Központban az európai piac igényeire szabva fejlesztik az abroncsokat, különös tekintettel az európai prémium autógyártók első szerelésű abroncsaira.

A Hankook Tire európai központja Neu-Isenburgban található, Frankfurt am Main közelében. A vállalatnak Németországban, Nagy-Britanniában, Franciaországban, Olaszországban, Spanyolországban, Hollandiában, Magyarországon, Csehországban, Oroszországban, Törökországban, Svédországban, Ukrajnában és Lengyelországban vannak képviseletei. A további európai országokban a cég termékeit regionális nagykereskedők terítik. A vállalat globális bevételének kb. 30 százalékát az európai piacokon és a FÁK országaiban realizált értékesítések adják.

A Hankook Magyarországot választotta európai gyárának helyszínéül. A 885 millió eurós befektetésből a Dunaújváros melletti Rácalmáson a világ egyik legkorszerűbb abroncsgyára épült. A gyár 2007 júniusában kezdte meg működését és azóta is folyamatosan fejlődik, bővül. A cég jelenleg mintegy 3000 alkalmazottat foglalkoztat, és személygépkocsik, SUV-ok és könnyű tehergépkocsik számára gyárt gumiabroncsokat. A harmadik beruházási ütem 2015 tavaszán fejeződött be, ezzel a magyar gyár éves gyártókapacitása 19 millióra nőtt. A rácalmási gyárban készült termékek az európai piacot szolgálják ki, és megfelelnek a vezető autógyártók előírásainak és igényeinek is. A Hankook Tire Magyarország Kft. rendelkezik az ISO 9001:2008., ISO/TSO 16949:2009. minőségi és az ISO 14001:2014. környezetvédelmi tanúsítvánnyal. A Hankook Tire 2016 óta szerepel a világszinten elismert Dow Jones Fenntarthatósági Indexben (DJSI World).

További információ: <http://www.hankooktire-mediacenter.com> és [www.hankooktire.com](http://www.hankooktire-eu.com)

**Kapcsolat:**

|  |  |  |
| --- | --- | --- |
| **Hankook Tire Magyarország Kft. |** Kommunikációs osztály **|** 2459 Rácalmás, Hankook tér 1. | | |
| **Roy Katalin**  kommunikációs vezető  [roykatalin@hankooktire.com](mailto:roykatalin@hankooktire.com) | **Boda Bence**  kommunikációs asszisztens  Tel.: +36 25 556 096  bence.boda@hankooktire.com | **Pacsirszky Attila**  kommunikációs asszisztens  Tel.: +36 25 556 091  pacsirszky@hankooktire.com |